b"\n_START_ARTICLE_\nIsmet Nuno Arnautali\xc4\x87\n_START_PARAGRAPH_\nIsmet Nuno Arnautali\xc4\x87 (Sarajevo, 25. prosinca 1942.), bosanskohercegova\xc4\x8dki ritam gitarist i skladatelj.\n_START_SECTION_\nGlazbena karijera\n_START_PARAGRAPH_\nPrva grupa u kojoj po\xc4\x8dinje muzi\xc4\x8dku karijeru, iz gimnazijskih dana, bila je Eho '61, a 1962. godine sa \xc5\xa0efkom Ak\xc5\xa1amijom osniva Indexe, u kojima svira ritam gitaru do 1969. Bio je jedini ritam gitarist u Indexima, odnosno njegovim odlaskom grupa vi\xc5\xa1e nije imala nikoga na ritam gitari._NEWLINE_Godine 1971. formira grupu Jutro s Goranom Bregovi\xc4\x87em, ali suradnju prekidaju dvije godine kasnije, nakon \xc4\x8dega je grupa preimenovana u Bijelo dugme._NEWLINE_Od 1971. profesionalni je gitarist u Plesnom orkestru Televizije, do 1984. godine, kada preuzima du\xc5\xbenost urednika muzi\xc4\x8dko-zabavnog programa Televizije Sarajevo. Ovaj posao obavljao je do 1993. i za to vrijeme realizirao mnoge glazbene serijale. Najpoznatiji su bili Pop non stop i Pop poligon, te kao poseban projekat Top lista nadrealista._NEWLINE_Za vrijeme aktivnog bavljenja muzikom realizirao je vi\xc5\xa1e od 70 pjesama, za Indexe, Jutro, Ambasadore, Jadranku Stojakovi\xc4\x87, Nedu Ukraden i druge izvo\xc4\x91a\xc4\x8de._NEWLINE_Godine 1990., zajedno s grupom autora, osniva filmsku ku\xc4\x87u Saga (skra\xc4\x87eno od 'sarajevska grupa autora'), u kojoj i danas radi kao kreator video spotova."